En anden af de andre store stemmer i Tipsfodbold og dansk fodboldhistorie generelt er Svend Gehrs:- Tipslørdag var min uddannelse. Jeg skulle lære at kommentere og finde teknikker med henblik på, at jeg skulle til VM i 1970. Tipslørdag var en god, givtig og grundig uddannelse, siger Svend Gehrs.Svend Gehrs fløj i 1970’erne altid til England fredag klokken ni for så at tømme den nærmeste boghandel for relevant materiale ved ankomst.- Vi havde vores egen ‘bibel’, som var Rothmanns årbøger med de generelle informationer, men jeg ville gerne finde ‘den enkelte krølle’ ved hver spiller. Du drømmer ikke om de formuer, jeg har brugt på bøger og magasiner for at forberede mig, siger Svend Gehrs, der fylder 80 år i 2020.Her kan I få en lille reminder om, hvordan Svend Gehrs lød i 1978 i Tipsfodbold, hvor Chelsea mødte Manchester United: